
CONTRACT DE COMODAT
- DARE ÎN FOLOSINȚĂ GRATUITĂ –
    
PĂRȚILE CONTRACTANTE 
 
Art. 1. - Comuna Vulcana-Băi, identificată prin codul de înregistrare fiscală 4206918, cu domiciliul fiscal la adresa: str. Vlad ȚEPEȘ, nr. 18, comuna Vulcana-Băi, județul Dâmbovița, reprezentată prin Mihaela-Mădălina MARIN, viceprimarul comunei, cu domiciliul în comuna Vulcana-Băi, str. Prof. dr. Costin MURGESCU, nr. 69A, județul Dâmbovița, identificată prin cartea de identitate seria DD nr. 988650, împuternicită de către Consiliul Local să semneze prezentul contract, prin Hotărârea nr. 79 din 31 octombrie 2022, în calitate de COMODANT,

și  

Art. 2. - Parohia Vulcana-Băi, având codul de înregistrare fiscală 8408863,  cu sediul la adresa str. Vlad ȚEPEȘ, nr. 12, comuna Vulcana-Băi, județul Dâmbovița,”, reprezentată prin preot paroh, George SĂVULESCU , cu domiciliul în comuna VULCANA-BĂI, strada Ștefan cel Mare, nr. 11, județul Dâmbovița, identificat cu cartea de identitate seria  ZD, nr. 111666, în calitate de COMODATAR, 

OBIECTUL CONTRACTULUI  

Art. 3. - (1) Obiectul contractului îl constituie darea în folosință gratuită a unui agregat frigorific mortuar,Parohiei Vulcana-Băi,  care să fie utilizat la capela funerară a parohiei pentru păstrarea corpurilor neînsuflețite la o temperatură de 0-5 grade.
(2) Folosința dobândită nu poate fi transmisă, nici oneros și nici cu titlu gratuit, unei alte persoane.

TERMEN  

Art. 4. – (1) Eu, COMODANTUL, Comuna Vulcana-Băi, în conformitate cu prevederile art. 2146 din Legea nr. 287/2009 privind Codul civil, republicată, cu modificările și completările ulterioare, precum și cu cele ale 129 alin. (1) alin. (2)  lit. c) combinat cu alin. (6) lit. a) și alin. (8), art. 287 lit. b), art. 297 alin. (1) lit. d) și art. 349-353 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, declar că acord COMODATARULUI, Parohia Vulcana-Băi, folosința unui agregat frigorific mortuar, ce face obiectul prezentului contract pe o durată de 5 ani, cu începere de la data semnării contractului, potrivit art. 3 din Hotărârea Consiliului Local al Comunei Vulcana-Băi nr. 78/2022 privind aprobarea dării în folosință gratuită a unui agregat frigorifice mortuar, Parohiei Vulcana-Băi.
 (2) În situația în care la împlinirea termenului prevăzut la alin. (1) COMODATARUL mai desfășoară activitatea specifică statutului său, prezentul contract se prelungește din oficiu, până la încetarea activității sale.

OBLIGAȚIILE PĂRȚILOR  

Art. 5. - COMODANTUL se obligă:  
a) să verifice modul în care sunt respectate condițiile de utilizare stabilite prin prezentul act de dare în folosință gratuită; 
b) să solicite încetarea folosinței gratuite și restituirea bunului, atunci când interesul public legitim o impune;
c) să dea COMODATARULUI spre folosință agregatul frigorific mortuar ce face obiectul prezentului contract;  
d) să restituie COMODATARULUI cheltuielile făcute cu întreținerea agregatului frigorific mortuar 

Art. 6. - COMODATARUL, în calitatea de instituție de utilitate publică beneficiară, se obligă:  
a) să folosească și să întrețină agregatul frigorific mortuar ca un bun proprietar, precum și să nu modifice bunul, în parte ori în integralitatea lui;  
b) să folosească agregatul frigorific mortuar potrivit destinației stabilite prin prezentul contract;
c) la încetarea folosinței gratuite, să restituie agregatul frigorific mortuar pe bază de proces-verbal de predare-primire în care să se consemneze situația bunului respectiv, în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini;

RĂSPUNDEREA  

Art. 7. - COMODATARUL răspunde pentru deteriorarea ori pieirea, în tot sau în parte, a agregatului frigorific mortuar, dacă nu dovedește că deteriorarea ori pieirea s-a produs fortuit sau că deteriorarea este consecința folosirii potrivit destinației și fără culpă din partea sa.

DAUNE COMINATORII 
 
Art. 8. - În cazul în care COMODATARUL nu predă agregatul frigorific mortuar la sfârșitul contractului, COMODANTUL poate solicita evacuarea COMODATARULUI.

FORȚA MAJORĂ  

Art. 9. - (1) Forța majoră apără de răspundere partea care o invocă.  
(2) Partea contractantă care invocă forță majoră, o poate face opozabilă celeilalte părți cu condiția informării despre apariția cauzei de forță majoră în cel mult 5 zile de la apariția acesteia adăugând o confirmare a unor autorități competente care să certifice realitatea și exactitatea cauzei.

ÎNCETAREA CONTRACTULUI
  
Art. 10. - Raporturile contractuale încetează prin restituirea lucrului în stare corespunzătoare la termenul prevăzut în contract. 
 
Art. 11. - În caz de nerespectare a obligațiilor de către COMODATAR, COMODANTUL poate cere rezilierea contractului.

LITIGII  

Art. 12. - Litigiile dintre părțile contractante, în cazul în care nu vor fi rezolvate pe cale amiabilă, vor fi soluționate de instanțele judecătorești competente.
  
*   *   *   *   *

    Prezentul contract a fost încheiat astăzi 31 octombrie 2022, în 3 exemplare originale, din care unul rămâne la COMODANT, unul la COMODATAR și unul la Protopopiatul  Pucioasa.

    Semnăturile părților

  
           COMODATANT,                                                    COMODATAR,
    COMUNA VULCANA-BĂI                                     Parohia Vulcana de Sus
                    prin                                                                      prin 
  
    Mihaela-Mădălina MARIN                                pr. paroh George SĂVULESCU


